**รายงานการประชุมสภาเทศบาลตำบลชุมพล**

**สมัยวิสามัญ สมัยที่ 2 ประจำปี 2566**

**วันอังคารที่ 30 พฤษภาคม 2566 เวลา 10.00 น.**

**ณ. ห้องประชุมสภาเทศบาลตำบลชุมพล**

**.................................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายโสพล เรืองช่วย | รองประธานสภาฯ | โสพล เรืองช่วย |  |
| 2 | นายสุนทร ขุนรักษ์ | สมาชิกสภาฯ | สุนทร ขุนรักษ์ |  |
| 3 | นายบุญทอง เมืองไข่  | สมาชิกสภาฯ | บุญทอง เมืองไข่  |  |
| 4 | นายสมพงค์ หนูเอียด | สมาชิกสภาฯ | สมพงค์ หนูเอียด |  |
| 5 | นายสมปราชญ์ เต็มแก้ว | สมาชิกสภาฯ | สมปราชญ์ เต็มแก้ว |  |
| 6 | นายภูมิใจ สมรรคจันทร์ | สมาชิกสภาฯ | ภูมิใจ สมรรคจันทร์ |  |
| 7 | นายภูวนาท สุภาภาส | สมาชิกสภาฯ | ภูวนาท สุภาภาส |  |
| 8 | นายจำลอง คงดำ | สมาชิกสภาฯ | จำลอง คงดำ |  |
| 9 | นายวิรัตน์ รามหนู | สมาชิกสภาฯ | วิรัตน์ รามหนู |  |
| 10 | นายจำเนียร เรืองมี | เลขานุการสภาฯ | จำเนียร เรืองมี |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวงศ์ศักดิ์ วรศรี | สมาชิกสภาฯ | วงศ์ศักดิ์ วรศรี |  |
|  | นายวิโรจน์ บุญยรัตน์ | สมาชิกสภาฯ | วิโรจน์ บุญยรัตน์ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชาติ นิ่มวุ่น | นายกเทศมนตรีฯ | สุชาติ นิ่มวุ่น |  |
| 2 | นายสัมภาส มากคง | รองนายกเทศมนตรีฯ | สัมภาส มากคง |  |
| 3 | นายสมพล ผอมดำ | รองนายกเทศมนตรีฯ | สมพล ผอมดำ |  |
| 4 | นายมนูญ รัตนพันธ์ | เลขานุการนายกเทศมนตรีฯ | มนูญ รัตนพันธ์ |  |
| 5 | นางสุทิสา กุณาพันธ์ | รองปลัดเทศบาล | สุทิสา กุณาพันธ์ |  |
| 6 | นางวัสุญา ขำนุรักษ์ | หัวหน้าสำนักปลัด | วัสุญา ขำนุรักษ์ |  |
| 7 | นางปริยา ขุนชิต | หัวหน้าฝ่ายอำนวยการ | ปริยา ขุนชิต |  |
| 8 | นางฐิติพร พ่วงแสง | ผอ.กองคลัง | ฐิติพร พ่วงแสง |  |
| 9 | นายศิริทัศน์ อุบล | ผู้อำนวยการกองช่าง | ศิริทัศน์ อุบล |  |
| 10 | นางวลัยลักษณ์ รองเลื่อน | หน.ฝ่ายบริหารการศึกษา | วลัยลักษณ์ รองเลื่อน |  |
| 11 | นางสาวจันจิรา รักร่วม | นักจัดการงานทั่วไป | จันจิรา รักร่วม |  |
| 12 | นางสาวพัชราภรณ์ สำแดง | จ้างเหมาบริการ | พัชราภรณ์ สำแดง |  |
| 13 | นางอุบล ชูเอียด | คนงาน | อุบล ชูเอียด |  |
| 14 | นางสาวสุชาดา นิ่มวุ่น  | ผช.จพง.ธุรการ | สุชาดา นิ่มวุ่น |  |

/เริ่มประชุมเวลา………

- 2 -

**เริ่มประชุมเวลา 10.00 น.**

**เลขานุการสภา** - กล่าวต้อนรับ และ เชิญประธานสภาเทศบาลตำบลชุมพล

 ประธานที่ประชุมจุดธูปเทียนหน้าโต๊ะหมู่บูชา

**ประธานสภา** - จุดธูปเทียนหน้าโต๊ะหมู่บูชา

- กล่าวเปิดประชุมสภาเทศบาลตำบลชุมพล สมัยวิสามัญ สมัยที่ 2 ประจำปี 2566

 และ ดำเนินการประชุมตามระเบียบวาระ ดังนี้

**ระเบียบวาระที่ 1 เรื่อง ประธานแจ้งที่ประชุมทราบ**

**นายภูวนาท สุภาภาส** **ระเบียบวาระที่ 1 เรื่อง ประธานแจ้งที่ประชุมทราบ**

(**ประธานสภาฯ**) 1. เรื่องแจ้งการลาออกของรองประธานสภาเทศบาลตำบลชุมพล มีผลตั้งแต่

 วันที่ 17 พฤษภาคม 2566

2. เรื่องการดำเนินการกรณีผู้บริหารท้องถิ่นและสมาชิกสภาท้องถิ่นซึ่งมีพฤติกรรมที่เป็น

 การฝ่าฝืนมาตรฐานทางจริยธรรมหรือไม่ปฏิบัติตามประมวลจริยธรรมผู้บริหารท้องถิ่น

 และประมวลจริยธรรมสมาชิกสภาท้องถิ่นและข้อกำหนดจริยธรรมของหน่วยงาน

 (เอกสารอยู่ในมือทุกท่านแล้ว)

3. ขอเชิญประชุมและแสดงความคิดเห็นการก่อสร้างอ่างเก็บน้ำฟ้าลั่น ในวันพุธที่ 31

 พฤษภาคม 2566 เวลา 14.00 น. ณ ห้องประชุมชุมพล เทศบาลตำบลชุมพล

 ขอเชิญสมาชิกสภาและหัวหน้าส่วนเข้าร่วมประชุมดังกล่าวด้วยครับ

**ระเบียบวาระที่ 2 เรื่อง รับรองรายงานการประชุมครั้งที่แล้ว**

**นายภูวนาท สุภาภาส** - รับรองรายงานการประชุมสภาเทศบาลตำบลชุมพล สมัยวิสามัญ สมัยที่ 1

(**ประธานสภาฯ**) ประจำปี 2566 เมื่อวันพุธที่ 3 พฤษภาคม 2566 มีสมาชิกท่านใดจะขอแก้ไข

 หรือเพิ่มเติมบ้าง เชิญครับ

 -ถ้าไม่มีการแก้ไขเพิ่มเติมอะไร ก็ขอมติที่ประชุม ในการรับรองรายงาน

 การประชุมครั้งนี้

**ที่ประชุม** - รับรองเป็นเอกฉันท์

**ระเบียบวาระที่ 3 เรื่อง เสนอเพื่อพิจารณา**

**นายภูวนาท สุภาภาส** **3.1 พิจารณาคัดเลือก** รองประธานสภาเทศบาลตำบลชุมพลแทนตำแหน่ง

(**ประธานสภาฯ**) ที่ว่างลง ตามมาตรา 20 ทวิ (1) ขอเชิญเลขานุการสภาอ่านข้อกฎหมาย

**นายจำเนียร เรืองมี** - ตามระเบียบกระทรวงมหาดไทย ว่าด้วยข้อบังคับประชุมสภาท้องถิ่น

**เลขานุการสภาฯ** พ.ศ. 2547 แก้ไขเพิ่มเติม (ฉบับที่ 3) พ.ศ.2565

**ข้อ 15** เมื่อประธานสภาท้องถิ่น รองประธานสภาท้องถิ่นหรือเลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือกประธานสภาท้องถิ่น รองประธานสภาท้องถิ่น หรือ เลขานุการสภาท้องถิ่น แล้วแต่กรณีแทนตำแหน่งที่ว่าง ดังนี้

1. กรณีประธานสภาท้องถิ่น หรือ รองประธานสภาท้องถิ่น ให้สภาท้องถิ่นเลือกประธานสภาท้องถิ่นหรือรองประธานสภาท้องถิ่นแทนตำแหน่งที่ว่างภายในสิบห้าวันนับแต่วันที่ตำแหน่งว่างลง
2. กรณีเลขานุการสภาท้องถิ่น ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง /ให้ประธาน.....

-3-

 ให้ประธานที่ประชุมในคราวประชุมสภาท้องถิ่นที่มีการเลือกประธานสภาท้องถิ่นและเป็นผู้ดำเนินการเลือกประธานสภาท้องถิ่น รายงานผลการเลือกประธานสภาท้องถิ่นต่อผู้ว่าราชการจังหวัด สำหรับองค์การบริหารบริหารส่วนจังหวัดหรือเทศบาล และนายอำเภอสำหรับองค์การบริหารส่วนตำบล ภายในเจ็ดวันนับแต่วันเลือก และให้ผู้ว่าราชการจังหวัดสำหรับเทศบาล หรือ นายอำเภอสำหรับองค์การบริหารส่วนตำบล แล้วแต่กรณี แต่งตั้งประธานสภาท้องถิ่นภายในเจ็ดวันนับแต่วันที่ได้รับรายงานผลการเลือกประธานสภาท้องถิ่น”

 ข้อ 12 วิธีเลือกรองประธานสภาท้องถิ่น ให้นำความในข้อ 8 มาใช้บังคับโดยอนุโลม

**ข้อ 8** วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรอง ไม่น้อยกว่าสองคน เว้นแต่สภาท้องถิ่นใดมีสมาชิกสภาท้องถิ่นเท่าที่มีอยู่น้อยกว่า แปดคนให้มีสมาชิกสภาท้องถิ่นรับรองหนึ่งคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกผู้ที่ถูกเสนอชื่อคนหนึ่งโดยวิธีเขียนหมายเลขประจำตัวของผู้ที่ถูกเสนอชื่อ เมื่อตรวจนับแล้วให้ประธานที่ประชุมประกาศคะแนนต่อ ที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้คะแนนสูงสุดนั้นโดยวิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ได้คะแนนสูงสุดเท่ากัน

ให้ผู้ที่ถูกเสนอชื่อได้รับหมายเลขประจำตัวเพื่อใช้ในการลงคะแนนเลือกด้วยวิธีจับสลากโดยให้ผู้ที่ถูกเสนอชื่อตกลงกันว่าจะให้คนใดเป็นคนจับสลากก่อนหลัง แล้วให้จัดทำบัตรสลาก ชนิด สี และขนาดอย่างเดียวกัน มีจำนวนเท่ากับจำนวนผู้ที่ถูกเสนอชื่อ โดยเขียนหมายเลขประจำตัวตามลำดับให้ครบตามจำนวนผู้ที่ถูกเสนอชื่อ หากตกลงกันไม่ได้ให้ประธานที่ประชุมจับสลาก ว่าผู้ใดจะเป็นผู้จับสลากก่อนหลัง

ให้ประธานที่ประชุมประกาศหมายเลขประจำตัวของผู้ที่ถูกเสนอชื่อตามลำดับหมายเลขให้สมาชิกสภาท้องถิ่นลงคะแนนเลือกผู้ที่ถูกเสนอชื่อ โดยวิธีเขียนหมายเลขประจำตัวผู้ที่ถูกเสนอชื่อลงในบัตรสลาก ชนิด สี และขนาดอย่างเดียวกัน ใส่ซอง แล้วนำซองใส่ลงในหีบที่จัดไว้ด้วยตนเองต่อหน้าประธานที่ประชุม

วิธีการเสนอชื่อและการรับรองตามวรรคหนึ่งให้นำความในข้อ 39 มาใช้บังคับโดยอนุโลม

ให้ประธานที่ประชุมเชิญสมาชิกสภาท้องถิ่นไม่น้อยกว่าสองคน ช่วยตรวจนับคะแนน

วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อน ว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลังแล้วให้จัดทำบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น” เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

 /ข้อ 14......

-4-

 **ข้อ 14** ในการเลือกประธานสภาท้องถิ่น รองประธานสภาท้องถิ่น หรือ เลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**นายภูวนาท สุภาภาส** **-** เมื่อสมาชิกทุกท่านเข้าใจข้อกฎหมายแล้ว ก็ขอให้สมาชิก เสนอชื่อ

(**ประธานสภาฯ**) สมาชิกสภาเทศบาลตำบลชุมพล ที่ตนเห็นว่าสมควรให้เป็นผู้ดำรงตำแหน่ง

รองประธานสภาเทศบาลตำบลชุมพล ขอเชิญครับ

**นายสุนทร ขุนรักษ์** -เรียน ท่านประธานกระผม นายสุนทร ขุนรักษ์ สมาชิกสภาเทศบาลตำบลชุมพล

**สมาชิกสภา** เขตเลือกตั้งที่ 1 ขอเสนอชื่อ นายจำลอง คงดำ สมาชิกสภาเทศบาลตำบลชุมพล

 เขตเลือกตั้งที่ 2 เป็นรองประธานสภาเทศบาลตำบลชุมพล ครับ

**นายภูวนาท สุภาภาส** - ขอผู้รับรองด้วยครับ

(**ประธานสภาฯ**)

**นายบุญทอง เมืองไข่** -เรียน ท่านประธานกระผม นายบุญทอง เมืองไข่ สมาชิกสภา

**สมาชิกสภา** เทศบาลตำบลชุมพล เขตเลือกตั้งที่ 1 ขอให้การรับรองครับ

**นายโสพล เรืองช่วย**  - เรียน ท่านประธานกระผม นายโสพล เรืองช่วย สมาชิกสภา

**สมาชิกสภา** เทศบาลตำบลชุมพล เขตเลือกตั้งที่ 2 ขอให้การรับรองครับ

**นายภูวนาท สุภาภาส** -มีผู้รับรองถูกต้อง สมาชิกท่านอื่นจะเสนอซื่อใครเพิ่มเติมอีกบ้างครับ

(**ประธานสภาฯ**) ถ้าไม่มี ให้ถือว่า นายจำลอง คงดำ ได้รับเลือกเป็นประธานสภาเทศบาล

 ตำบลชุมพล ตาม **ข้อ ๑๔** ของระเบียบกระทรวงมหาดไทยว่าด้วยข้อบังคับการประชุม

 สภาท้องถิ่น พ.ศ.2547 (แก้ไขเพิ่มเติม (ฉบับที่3) พ.ศ.2565) ที่กำหนดไว้ว่า

“ในการเลือกประธานสภาท้องถิ่น รองประธานสภาท้องถิ่นหรือเลขานุการสภาท้องถิ่น

ถ้ามีการเสนอชื่อ ผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้น

ได้รับเลือก”

* ขอแสดงความยินดีกับ นายจำลอง คงดำ รองประธานสภาเทศบาลตำบลชุมพล

คนใหม่

* เชิญรองประธานสภาฯ คนใหม่ กล่าวพบปะสมาชิกสภา

**นายจำลอง คงดำ**  - กระผม นายจำลอง คงดำ สมาชิกสภาเทศบาลเขต 2 ขอขอบคุณทุกท่าน

**สมาชิกสภา** ที่ให้ความไว้วางใจเลือกกระผมให้เป็นรองประธานสภาเทศบาลตำบลชุมพล

กระผมจะตั้งใจปฏิบัติหน้าที่ให้เต็มความสามารถด้วยความเป็นกลางและดีที่สุด

**ระเบียบวาระที่ 4 เรื่อง** อื่นๆ

**นายภูวนาท สุภาภาส** - มีสมาชิกท่านใดจะนำเสนอเรื่องอื่นๆ บ้าง เชิญครับ

(**ประธานสภาฯ**)

**นายสัมภาส มาคง** -ขอแสดงความยินดีกับ นายจำลอง คงดำ รองประธานสภาเทศบาลตำบลชุมพล

**รองนายกเทศมนตรีฯ** คนใหม่ ขอให้ปฏิบัติหน้าที่ด้วยความเป็นกลางให้เต็มความสามารถด้วย

**นายภูวนาท สุภาภาส** - มีสมาชิกท่านใดจะนำเสนอเรื่องอื่นๆ บ้าง เชิญครับ

(**ประธานสภาฯ**) - ถ้าไม่มีแล้ว ก็ขอให้สมาชิกสภาทุกท่านรักษาสุขภาพให้แข็งแรง

 เพื่อจะได้ทำงานช่วยเหลือประชาชนได้อย่างเต็มที่ต่อไป ขอขอบคุณสมาชิกทุกท่าน

และขอปิดประชุม

 /ปิดประชุม……

-5-

**ปิดประชุมเวลา 11.00 น.**

 ลงชื่อ ผู้จดรายงานการประชุม

 ( นายจำเนียร เรืองมี )

 เลขานุการสภาเทศบาลตำบลชุมพล

ลงชื่อ ลงชื่อ ลงชื่อ -ลา-

 (นายจำลอง คงดำ) (นายบุญทอง เมืองไข่) (นายวงศ์ศักดิ์ วรศรี)

 กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

 ลงชื่อ

 (นายภูวนาท สุภาภาส)

 ประธานสภาเทศบาลตำบลชุมพล